ПОВИК ЗА ДОДЕЛУВАЊЕ ГРАНТОВИ ЗА ФИНАНСИРАЊЕ АКТИВНОСТИ ЗА ВОВЕДУВАЊЕ НА МОДЕЛОТ НА ПРОШИРЕНА ПРОГРАМА ВО ЈАВНИТЕ ОСНОВНИ УЧИЛИШТА ВО РЕПУБЛИКА СЕВЕРНА МАКЕДОНИЈА

Министерство за образование и наука
Проект за унапредување на основното образование
Заем бр. 9845-МК

Република Северна Македонија обезбеди дополнителни финансиски средства преку Заем од Светска банка за реализација на Проектот за унапредување на основното образование, којшто се имплементира преку Министерството за образование и наука. Дел од овие средства е предвидено да се искористат за спроведување на грант-програма, чија цел е пилотирање на Моделот на проширена програма во основните училишта кои работат во една смена, со фокус на воннаставните активностии, како и да се обезбеди неговата интеграција во училишните развојни програми.

Министерството за образование и наука ги поканува сите јавни основни училишта да го изразат својот интерес за добивање финансиски средства преку доставување Изјави за интерес, коишто се изработени согласно Оперативниот прирачник за имплементација на грант-програмата за спроведување на Моделот на проширена програма, достапен на веб-страната на Министерството за образование и наука.

Услови за учество на јавно основно училиште во Република Северна Македонија во грант-програмата се:
· Училиштето да е јавно основно училиште на територија на Република Северна Македонија;
· [bookmark: -_Училиштето_ја_има_завршено_училишната_]Училиштето да работи во една смена.

Вредноста на грантовите коишто се доделуваат е до 600.000 денари. Изборот на училиштата на коишто ќе им бидат доделени грантови, го врши комисија формирана од министерката за образование и наука, врз основа на подготвеноста и капацитетот на училиштата за спроведување на активности од проширената програма. Министерството со избраните основни училишта ќе склучи договор за грант.

Изјавите за интерес се доставуваат во писмена форма до Министерство за образование и наука – Проект за унапредување на основното образование, ул. „Св. Кирил и Методиј“ бр. 54, 1000 Скопје, Република Северна Македонија, со назнака „Изјава за интерес за спроведување на моделот за Проширена програма“ како и во електронска форма на следната адреса: milica.mojsoska@mon.gov.mk најдоцна до 31 август 2026 година. Образецот за поднесување Изјава за интерес и сите дополнителни информации може да се најдат во Оперативниот прирачник на програмата за доделување грантови.  

Подетални информации може да се обезбедат во Министерството за образование и наука - Проект за унапредување на основното образование, лице за контакт Милица Мојсоска - координатор на програмата за доделување грантови, телефонски број 02/3 112 705, електронска адреса: milica.mojsoska@mon.gov.mk


